Petition to a Praepositus Pagi
Material: papyrus
Place: Arsinoites
Categories: Eingabe
Diakon Aurelius Zoilos an den praepositus pagi Aurelius Ision
Diebstahl von gepachtetem Kleinvieh
Rückgabe
Bitte um Weiterleitung des Falles an den Praeses der Augustamnica Fl. Olympios
Αὐρηλίῳ Ἰσίωνι πολ πραιποσίτῳ [η] πά[γο]υ νομοῦ Ἀρσι 
παρὰ [Αὐ]ρηλίου Ζωΐλου Μέλαν[ο]ς δ[ι]άκονος τῆς καθολικῆς ἐκκλη[σ]ία[ς] ἀπὸ κώμης Θεαδ[ε]λφίας τοῦ αὐτοῦ νομοῦ. 
οἱ τὸν ἀν[αιδ]ῆ [κ]αὶ λῃστρικὸν [τρό]πον ᾑρημ[έ]ν[ο]ι, καθαρώτατε τῶν [ἀ]νδρῶν, δίκα[ιοί εἰ]σι  τῶν νόμων 
ἐπεξελ[ε]ύσεως τυχεῖν. ἔτι [περ]ιόντος τοῦ [μα]καρί[ου μου] υἱοῦ Γεροντίου τὸ τουνομα [συ]νῆλθεν, ὡς εἴθε 
μήποτε, πρὸς γάμου κοινωνίαν [γυ]ναικὶ Νόννᾳ θυγ Ἀννοῦτος ἀπὸ τῆς αὐτῆς κώμης. νομίζων 
εὔνοιαν κα[ὶ] στ[ο]ργὴν αὐτὴν [δ]ι[ασ]ῴζ[ε]ιν πρὸς τὴν συμβίω[σί]ν μου, τὰ τουναντία διεπράξατο· τοῦ γὰρ αὐτ[οῦ] 
προ[κι]μένου μου υἱοῦ νόσου κατακ[λι]θέν[τ]ος καὶ μέλλοντος τ[ὸ] χρεὸν τοῦ βίου ἀποδοῦναι, οὐκ οἶδα ὅπως 
Σακα[ῶ]ν τις τὸ του  νομου ἀπὸ τῆς αὐτῆς κώμης ἴδι[ό]ν μ[ου] οἶκον ἀναλαβόμενος ἐπιστὰς διήρπαξεν 
τὴν γυναῖκα τοῦ αὐτοῦ μου υἱοῦ καὶ προκιμένην Νόνναν [καὶ] αὐτὴν ἀπήγαγεν εἰς τὴν ἑαυτοῦ οἰκίαν 
οὐ δεόντως καὶ παρὰ πάντας [τ]οὺς νόμους, συνεργοὺς ἐσχηκὼς τῆς τηλικαύτης παρανομίας τοὺς ἑαυτοῦ 
ἀδελφοὺς καὶ τὴν μητέρα τῆς [γυναικὸς] καὶ προκιμένην Ἀννοῦ. ἀλλὰ πάραυτα τοῦ αὐτοῦ μου υἱοῦ τελευ
τήσαντος ἐβουλόμην τότ[ε τῇ] τῶν ν[ό]μων ἀκολουθίᾳ χρήσασθαι περὶ οὗ [ἐτ]όλμησαν ῥιψοκινδύνου 
πράγματος· καὶ δὴ εἶξα τὸν [ἀπ]ράγμον[α βίο]ν ἀσκῶν. ἀλλʼ οὐκ οἶδα τίνι λόγ[ῳ ο]ὖν, τοῦ ἑτέρου μου υἱοῦ 
Πάσει τὸ τουνομα θεωρήσαντος τὸν ἑαυτοῦ πάππον ὑβριζόμενον ὑπὸ τῶν πανκακίστων ἀνδρῶν 
κ[α]ὶ προκιμένων ἐσθῆ[τα] αὐτοῦ καταπελεκίσαι καὶ δικαιολογουμένου πρὸ[ς] αὐτοὺς περὶ τούτου, 
οἱ δὲ πάλιν, ἐκ τῶν ἐναντίω[ν] ἦθ[ο]ς πανκάκιστον καὶ ἀπονοίας μεστὸν ἀναλαβόμενοι, ἐπελθόντες 
κ[α]ὶ αὐτῷ μετὰ πελεκων καὶ ῥοπάλων ἐβούλοντο αὐτῷ καὶ τοὺ ζῆν ἀνελῖν — εἰ μὴ γὰρ τύχης ἔργον γεγένη
ται, τοὺ φυγῇ αὐτὸν τὴν ζωοποΐαν ποιήσασθαι, πάλε ἂν καὶ τοὺ ζῆν αὐτὸν ἀνῖλον — καταφρονήσαντες 
τ[ῆς] τῶν καιρῶν εὐνομίας καὶ τῆς ἡμετέρας ἀπραγμοσύνης. ἐπὶ τοίνυν καὶ ἅπερ εἶχαν ἐν μισθώσει 
οἱ αὐτοί μου υἱοὶ πρόβατα πε[ν]τ...ια καὶ βόας ὀκτὼ  καὶ ὀνικὰ τετράποδα πέντε   ἀφήρπαξαν καὶ διεσ
πάθησαν, κἀγὼ αὐτὸς ὁ ἀθιο[ς] ἀ[ν]αγκιζομαι ὑπὸ τῶν δεσποτῶν ταῦτα ἀποδοῦναι, διά τοι τοῦτο 
τάδε τὰ βιβλία ἐπιδίδω[μι], ἐν [ἀσφ]αλ[ί]ᾳ ἀξιῶ[ν] ἀχθῆναι αὐτοὺς ἐπὶ σοί, [κα]ὶ πρῶτον μὲν οὗ ἐτόλ
μησαν παρανόμου καὶ ῥι[ψοκινδύνου] πράγματος [ἐκ]δικίας τυχεῖν, ἔπειτα ἐπαναγκασθῆναι αὐτοὺς 
τὴ[ν] τῶν προειρημένων [τετρ]απόδων  ποιήσασ[θ]αι· εἰδεμή, ἐκπέπεσθαι αὐτοὺς [εἰ]ς τὸ μέγα δικασ
τήριον τοῦ κυρίου μου διαση[μοτά]τ[ο]υ ἡγεμόνος τῆς Αὐγουστοποταμίας Φλαουίου Ὀλυμπίου, ὅπως 
ἡ δέουσα ἐπιστρέφια προ[σταχθήσηται] κατʼ αὐτῶ[ν].        διευτύχει. 
ὑπατείας Φουρίου Πλακίδ[ου καὶ Φλα]ουίου Ῥωμύλ[λου] τῶν λαμπροτάτων, [Φ]αρμοῦθι ια. 
 Αὐρήλιος Ζωΐλος ἐπιδέδ[ωκα· ]........ου ἔγραψα ὑπὲρ α[ὐ]τοῦ ἀγρ.